Άγιος Κωνσταντίνος Σπάτων Αχαΐας

Ο Άγιος Κωνσταντίνος είναι οικισμός του Νομού Αχαΐας, ο οποίος σύμφωνα με το «Πρόγραμμα Καλλικράτης» (σε ισχύ από 1/1/2011) αποτελεί τμήμα της Τοπικής Κοινότητας Αγίου Νικολάου που ανήκει στο Δήμο Δυτικής ΑχαΐαςΕ.Ε.Τ.Α.Α. - Διοικητικές μεταβολές Αγίου Κωνσταντίνου Σπάτων Αχαΐας.Ε.Ε.Τ.Α.Α. - Διοικητικές μεταβολές Κοινότητας Αγίου Νικολάου Σπάτων Αχαΐας.. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Λαρισσού (Λαρίσου) ως τμήμα του Δημοτικού Διαμερίσματος Αγίου Νικολάου. Κατά την Απογραφή του 2011 είχε πληθυσμό 67 κατοίκουςΒλ. ΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011..

Τοποθεσία - γεωγραφία
Ο Άγιος Κωνσταντίνος είναι χτισμένος σε μία ημι-πεδινή θέση στα νοτιοδυτικά ρίζα της Μόβρης και συγκεκριμένα στην δυτική απόληξη του λόφου Αχλαδίτσα που αποτελεί γεωφυσική προέκταση της, καθώς και κοντά στις παρυφές της πεδιάδας Ηλείας-Αχαΐας, ανατολικώς του τμήματος της όπου διαρέει ο ποταμός Βέργας. Ο οικισμός βρίσκεται στο δυτικό τμήμα της Αχαΐας και πολύ κοντά στα όρια της με την Ηλεία. Το υψόμετρο του ανέρχεται περίπου στα 140 μέτρα πάνω από την επιφάνεια της θαλάσσης.

Γειτνιάζει -πέραν του Αγίου Νικολάου (Σπάτα)- με τα χωριά και τους οικισμούς: Ματαράγκα Αχαΐας, Κεφαλαίικα Αχαΐας, Τσαμαίικα Αχαΐας, Νεάπολη Ηλείας και Νησί Ηλείας.

Απέχει περί ταΧιλιομετρικές αποστάσεις μέσω του οδικού δικτύου, βασισμένες σε στοιχεία από τους Χάρτες της Google.: 10 χλμ. από την έδρα του Δήμου Ανδραβίδας-Κυλλήνης την Βάρδα, και 22 χλμ. από την έδρα του Δήμου Δυτικής Αχαΐας την Κάτω Αχαΐα, καθώς και 43 χλμ. από το κέντρο της αχαϊκής πρωτεύουσας και τρίτης μεγαλύτερης πόλης της χώρας την Πάτρα, 46 χλμ. από το κέντρο της δεύτερης μεγαλύτερης πόλης της Ηλείας την Αμαλιάδα, και 60 χλμ. από το κέντρο της ηλειακής πρωτεύουσας τον Πύργο.

Ονομασία
Το όνομα του οικισμού προήλθε από την ομώνυμη εκκλησία που βρίσκεται εκεί. Η πρώην ονομασία του είναι «Βερούχος», η οποία άλλαξε (μετονομάστηκε) στην σημερινή στις 24/01/1957 με ΦΕΚ 11Α.

Δημογραφική εξέλιξη
Η δημογραφική εξέλιξη του οικισμού στον 21ο αιώνα, σύμφωνα με στοιχεία των εκάστοτε εθνικών απογραφών, είναι η εξής:
 Έτος  Πληθυσμός 2001  140Λουλούδης 2010, σελ. 126.Μόνιμος πληθυσμός: 141 κάτοικοι. / Βλ. Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001. 2011  67 2021  56

Παραπομπές και υποσημειώσεις

Πηγές
 ΕΛ.ΣΤΑΤ. - Αποτελέσματα της Απογραφής Πληθυσμού-Κατοικιών 2011 του Μόνιμου Πληθυσμού της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Βιβλιογραφία

 Κώστας Ν. Τριανταφύλλου, Ιστορικόν Λεξικόν των Πατρών, Τόμος Β΄, Τυπογραφείο Πέτρου Χρ. Κούλη, Πάτρα 1995. Τρίτη Έκδοση, λήμμα Σπάτα.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Αγίου Κωνσταντίνου Σπάτων Αχαΐας. eetaa.gr. Ανακτήθηκε: 11/12/2017.
 Ε.Ε.Τ.Α.Α. - Διοικητικές μεταβολές Κοινότητας Αγίου Νικολάου Σπάτων Αχαΐας, eetaa.gr. Ανακτήθηκε: 28/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λαρισσού
Κατηγορία:Δήμος Δυτικής Αχαΐας